Царква «Новае жыцьцё» змагаецца за ўласнае памяшканьне з 2005 году. Тады ўлады Беларусі заявілі, што царква ня можа выкарыстоўваць зямельны ўчастак для культавых мэтаў. Вернікі прайшлі больш за 30 судовых працэсаў, і ў 2009 годзе Вышэйшы гаспадарчы суд вынес канчатковае рашэньне: царква павінна вызваліць будынак. Дагэтуль «Новаму жыцьцю» ўдавалася адстойваць памяшканьне дзякуючы посту-галадоўцы і шырокаму рэзанансу справы сярод беларускага грамадзтва і міжнароднай супольнасьці.